परबतसर आंचलिक | पीलवाके राउमावि की छात्राओं ने बुधवार को
परबतसर आंचलिक | पीलवाके राउमावि की छात्राओं ने बुधवार को स्वच्छता आत्म सम्मान रैली गौरव यात्रा निकाली। जिसे सरपंच अनिता पारीक ने हरी झंडी दिखाकर रवाना किया। रैली कस्बे के अटल सेवा केंद्र से शुरू होकर कस्बे के विभिन्न गली मोहल्लों में होकर पुन: शाला पहुंची। रैली में छात्राओं ने हाथ में बैनर लेकर ग्रामीणों को गली मोहल्लों की स्वच्छता, सार्वजनिक जगहों पर साफ-सफाई रखने, खुले में शौच मुक्ति शौचालय बनाने सहित प्लास्टिक थैलियों का प्रयोग करने के नारों से संदेश दिया। इस अवसर पर आंगनबाड़ी कर्मी, एएनएम, बाबूलाल बोहरा, कमल भूतड़ा सहित ग्रामीण मौजूद रहे।
रैली निकाल दिया स्वच्छता का संदेश
awa_Deva hin_Deva hin_Deva